มันนี่ทูเดย์
เมื่อวันที่ 17 ก.ค. ที่ประชุมสภานิติบัญญัติแห่งชาติ (สนช.) มีมติเห็นชอบหลักการร่าง พ.ร.บ.แก้ไข
18 ก.ค. 2558

ผ่านกฎหมายขายทอดตลาดอาคารชุด
เมื่อวันที่ 17 ก.ค. ที่ประชุมสภานิติบัญญัติแห่งชาติ (สนช.) มีมติเห็นชอบหลักการร่าง พ.ร.บ.แก้ไขเพิ่มเติมประมวลกฎหมายวิธีพิจารณาความแพ่ง (ฉบับที่ ...) พ.ศ. ... (การขายทอดตลาดห้องชุดในอาคารชุดและที่ดินจัดสรร) มาตรา 309 จัตวา กรณีการขายทอดตลาดอาคารชุดและที่ดินจัดสรร โดยผู้ซื้อห้องชุดจากการขายทอดตลาดสามารถโอนกรรมสิทธิ์โดยไม่ต้องมีใบปลอดหนี้ แต่ให้เจ้าพนักงานบังคับคดีแจ้งให้นิติบุคคลอาคารชุดแจ้งรายการหนี้ค่าใช้จ่ายที่ต้องชำระภายใน 30 วัน นับแต่วันที่ได้รับแจ้ง และเจ้าพนักงานบังคับคดีจะกันเงินที่ได้จากการขายทอดตลาดชำระหนี้ค่าใช้จ่ายส่วนกลางที่ค้างชำระตามที่ได้รับแจ้งไว้ เพื่อให้ผู้ซื้อห้องชุดในอาคารชุดและที่ดินจัดสรรจากการขายทอดตลาดของเจ้าพนักงานบังคับคดีได้รับความคุ้มครองมากยิ่งขึ้น ลดอุปสรรคในการขายทอดตลาด ทำให้ห้องชุดและที่ดินจัดสรรสามารถจำหน่ายออกไปได้ภายในระยะเวลาที่รวดเร็ว